b'\n_START_ARTICLE_\nPrimordializmas\n_START_PARAGRAPH_\nPrimordializmas - koncepcija, pagal kuri\xc4\x85 tautos yra nuo seno egzistuojantys, nat\xc5\xabral\xc5\xabs rei\xc5\xa1kiniai. Nacionalinis identitetas yra prigimtinis ir remiasi kolektyvin\xc4\x97s s\xc4\x85mon\xc4\x97s archetipais. Asmenis identitetas \xc4\xafgaunamas geneti\xc5\xa1kai, o kolektyvinis identitetas gaunamas per kult\xc5\xabr\xc4\x85._NEWLINE_Pagal \xc5\xa1i\xc4\x85 koncepcij\xc4\x85 tauta turi istorin\xc4\xaf t\xc4\x99stinum\xc4\x85, o nacionalinis identitetas skiriasi nuo kit\xc5\xb3 identitet\xc5\xb3, kurie remiasi dabarties s\xc4\x85lygomis. Asmuo gali tur\xc4\x97ti vienintel\xc4\xaf, vientis\xc4\x85 ir nekitant\xc4\xaf tautin\xc4\xaf identitet\xc4\x85._NEWLINE_Primordializmo \xc5\xa1aknys gali b\xc5\xabti randamos XIX a. vokie\xc4\x8di\xc5\xb3 romantizme, ypa\xc4\x8d Johann Gottlieb Fichte and Johann Gottfried Herder darbuose. Herderis taut\xc4\x85 siejo vis\xc5\xb3 pirma su kalbine grupe. Herderio supratimu kalba yra m\xc4\x85stymo sinonimas, o kadangi kiekviena kalba i\xc5\xa1mokstama tam tikroje bendruomen\xc4\x97je, tai kiekviena tokia bendruomen\xc4\x97 turi m\xc4\x85styti skirtingai. Taip pat tai rei\xc5\xa1kia, kad bendruomen\xc4\x97s savitumas laikui b\xc4\x97gant i\xc5\xa1liks stabiliu._NEWLINE_Ypatingos kritikos primordializmas susilauk\xc4\x97 po Antrojo pasaulinio karo, kai daugelis nacionalizm\xc4\x85 tirian\xc4\x8di\xc5\xb3 mokslinink\xc5\xb3 taut\xc4\x85 \xc4\x97m\xc4\x97 laikyti modernyb\xc4\x97s sukonstruota bendruomene. Nors primordializmas \xc5\xa1iuolaikini\xc5\xb3 mokslinink\xc5\xb3 yra sukritikuotas ir paneigtas, o jo mitin\xc4\x97 prigimtis ir nemoksli\xc5\xa1kumas socialiniuose moksluose pla\xc4\x8diai pripa\xc5\xbe\xc4\xafstamas, nemokslin\xc4\x97je sferoje jis i\xc5\xa1lieka populiariu. Primordializmu paprastai remiasi ir nacionalistiniai jud\xc4\x97jimai.'